**ОБЩИНСКА ИЗБИРАТЕЛНА КОМИСИЯ СУНГУРЛАРЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

РЕШЕНИЕ № 089-МИ

Сунгурларе, 18 октомври 2019 г.

**ОТНОСНО:** Решение №1409-МИ/16.10.2019г. на ЦИК и в изпълнение на разпореждане за ново разглеждане и произнасяне с мотиви относно разглеждането на жалба с вх.№89/11.10.2019 г. от ПП ГЕРБ, с която се подават два сигнала за нарушение на Изборния кодекс - провеждане на предизборна кампания на турски език и наслагване на етническо напрежение, ОИК Сунгурларе, в изпълнение на разпореждането на ЦИК, пристъпва към ново разглеждане на жалба с вх.№89/11.10.2019 г. от ПП ГЕРБ.

Според текста на изречение първо от чл.17 от § 1 от допълнителните разпоредби на Изборния кодекс : *"Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори.*”

От приложеното към жалбата доказателство, се установи, че двама от участващите агитатори – г-н Илиян Костов Маринов и г-н Мустафа Сали Карадайъ през цялото време на видеозаписа на предизборната агитация говорят високо и ясно на турски език, което е нарушение на императивната норма на чл.181, ал.2 от ИК.

От видяното по недвусмислен начин се установява, че видеоматериалът отразява *предизборна агитация* от кандидат за Общински съветник от листата на ПП”ДПС” и председателя на ПП”ДПС”.

Това нарушение е наказуемо по административен път, който е очертан в текстовете на чл.495 от ИК.

Във видеоматериала в 2:49 минути от началото на записа е видно изказване на г-жа Хатидже Георгиева затова, че се е случил инцидент с член на семейството на активист от ПП”ДПС” и ръководител на Младежко ДПС, съпругът на г-жа Димитрина Събева. Г-жа Хатидже Георгиева твърди , че ПП ГЕРБ насажда страх сред населението както с това „ще ви вземат децата, а после казват как ще ви спасят, те го правят това, те това могат, те така процедират“, като през цялото време говори за ПП „ГЕРБ“. Предвид, че по въпросният инцидент със съпруга на г-жа Димитрина Събева се води полицейско разследване и не са открити нито извършителят, нито мотивите за деянието, нито има официално становище на компетентни органи, всички публични коментари са несъстоятелни и по-скоро граничат с възможна клевета.

Относно твърденията на жалбоподателя за насаждане на етническо напрежение, не се намират основания за това, въпреки воденето на агитация на турски език. И макар, че самият факт на ползване на език различен от българския при водене на предизборна агитация съставлява нарушение, то в тази част – насаждане на етническо напрежение – жалбата е неоснователна.

Относно клеветническите нападки и уронването на престижа на ПП”ГЕРБ”, комисията счита, че с изказването си, именно кандидатът за кмет от ПП ”ДПС” г-жа Хатидже Георгиева е осъществила състава на чл.183, ал.4, изречение първо от Изборния кодекс.

На основание чл. 87 ал.1 т.1 и във връзка с чл.181, ал.2, чл. 183, ал. 4, чл. 495, чл. 496 и чл. 498 от ИК, Общинска избирателна комисия – Сунгурларе

**РЕШИ:**

1. **УСТАНОВЯВА** нарушение на забраната за водене на предизборна кампания на език различен от българския извършено от Мустафа Сали Карадайъ с ЕГН:, председател на ПП „Движение за права и свободи“ и Илиян Костов Маринов с ЕГН:, кандидат за общинска съветник от листата на ПП „Движение за права и свободи“.
2. **УСТАНОВЯВА** нарушение по чл. 183, ал. 4 от ИК на Хатидже Мехмедова Георгиева с ЕГН:, кандидат за кмет на община Сунгурларе от ПП „Движение за права и свободи“, за това, че на 11.10.2019г. в гр. Сунгурларе на ул. „Странджа“ по време на предизборна агитация с изказването си, накърнява добрите нрави, честта и доброто име на ПП „ГЕРБ“.
3. **ОПРАВОМОЩАВА** председателя на ОИК Сунгурларе да състави актове за установени нарушения.

Актовете да се изпратят на Областния управител на област Бургас, за издаване на наказателно постановление.

На основание чл. 88, ал.1 от ИК решението подлежи на обжалване пред ЦИК в три дневен срок от датата на публикуването му.

Председател: ………………………......

/ Димитър Катъров/

Секретар: ………………………......

/Екатерина Пахова/

*Решението е обявено на …………2019г. в*..........................*часа*

*Членове ОИК Сунгурларе*

*1………………………………………………………………*

*2 …………………………………………………………………*

*Решението е снето от таблото на..........2019 г. в..................часа*

*Членове ОИК Сунгурларе*

*1……………………………………………………*

*2 …………………………………………………*